Publication: Magyar Közlöny
Issue: MK-1999-124 (Year: 1999, Number: 124)
Era: 1990-2004
Section: 6. számú melléklet a 36/1999. (XII. 27.) PM rendelethez
Paragraph Index: 936

6. számú melléklet a 36/1999. (XII. 27.) PM rendelethez 1999/124. szám 1999/124. szám Kitöltési útmutató az EF—01 számú, „Negyedéves előirányzat teljesítési terv” elnevezésű űrlaphoz A kincstári költségvetéssel rendelkező költségvetési szerv negyedéves előirányzat-teljesítési tervre vonatkozó adatszolgáltatását az EF—01 számú, „Negyedéves előirányzat teljesítési terv” elnevezésű űrlapon köteles a Kincstár Fiók részére benyújtani a tárgynegyedévet megelőző 5. naptári napig, az első negyedévre vonatkozóan január 15-ig. Az űrlapot egy példányban kell benyújtani a Kincstár Fiókhoz. Az adatszolgáltatásnak magában kell foglalnia a kincstári költségvetéssel rendelkező költségvetési szervhez kapcsolódó kincstári költségvetéssel nem rendelkező részben önállóan gazdálkodó költségvetési szerv adatait is. A fejezet felügyeletét ellátó szerv külön űrlapon köteles benyújtani a fejezeti kezelésű előirányzatain — ideértve a központi beruházás és a programfinanszírozás körébe tartozó előirányzatait is — várható teljesítési adatokat. A fejezeti kezelésű előirányzatokról nem kell külön előirányzatonként kitölteni az űrlapot, az adott fejezethez tartozó valamennyi fejezeti kezelésű előirányzat várható teljesítési adatait egy űrlapon kell benyújtani. A fejezeti kezelésű előirányzatok fejezeten belül címekhez történő átcsoportosítása esetében az átcsoportosított előirányzatokon várható teljesítésekre vonatkozó adatszolgáltatást az átcsoportosított előirányzat jogosultja építi be az előirányzat teljesítési tervébe. Az űrlap adatai: Bizonylat kódja: EF—01(Előrenyomtatott) Amennyiben az adatszolgáltatás költségvetési szerv várható teljesítési adataira vonatkozik a kód után I betűjelet, amennyiben fejezeti kezelésű előirányzatok teljesítési adataira vonatkozik F betűjelet kell feltüntetnie az adatszolgáltatónak. Bizonylat sorszáma: A költségvetési szerv által a Kincstár Fiókhoz benyújtott űrlapok éven belüli folyamatos sorszámozására szolgál. Költségvetési szerv neve, címe: az adatszolgáltató költségvetési szerv nevének, címének feltüntetésére szolgál. Államháztartási egyedi azonosító (ÁHT-azonosító): Az államháztartási egyedi azonosító szám alkalmazásáról

Source: https://magyarkozlony.hu/hivatalos-lapok/7485037b082f450127154489b3936e70ee10d197/dokumentumok/16e5ec03f89177906f026866b2f7ce59370ec701/letoltes